**Rendkívüli települési támogatás:**

Igrici Község Önkormányzata Képviselő-testületének a szociális ellátások helyi szabályairól szóló [4/2021.(I.27.)](https://or.njt.hu/eli/v01/735605/r/2015/2) rendeletének (továbbiakban: Rendelet) 8. §-ában szabályozott **rendkívüli települési támogatás,**melyet a Képviselő-testület a létfenntartást veszélyeztető rendkívüli élethelyzetbe került, valamint időszakosan vagy tartósan létfenntartási gondokkal küzdő személy részére állapít meg.

**Jogosultak köre**

A Rendelet 8.§ vonatkozó rendelkezései alapján:

„ (2) Rendkívüli települési támogatásra jogosultak köre:

a) akik önmaguk, illetve családjuk létfenntartásáról más módon gondoskodni nem tudnak,

b) akik alkalmanként jelentkező, nem várt többletkiadások miatt anyagi segítségre szorulnak az alábbi esetek valamelyikében:

ba) haláleset miatt, amennyiben kérelmező lakóhelye, vagy ha a kérelmező életvitelszerűen bejelentett tartózkodási helyén lakik, akkor tartózkodási helye Igrici községben van,

bb) betegség miatt,

bc) elemi kár, természeti csapás Igrici községben történő bekövetkezése miatt,

bd) a válsághelyzetben lévő várandós anya gyermekének megtartása érdekében,

be) iskoláztatás biztosítása érdekében,

bf) gyermek fogadásának előkészítéséhez,

bg) a nevelésbe vett gyermek családjával való kapcsolattartáshoz, családba való visszakerülésének elősegítéséhez.

bh) büncselekmény áldozata esetén való elbírálása,

c) akik a gyermekeik hátrányos helyzete miatt anyagi segítségre szorulnak.

(3) Rendkívüli települési támogatás nyújtható

a) eseti jelleggel és

b) meghatározott időszakra havi rendszerességgel és

c) kamatmentes kölcsön formájában.

(4) Kamatmentes kölcsön az adott évben akkor adható, ha arra az önkormányzat éves költségvetési rendeletében fedezet kerül elkülönítésre. Kölcsön a keret erejéig adható. A kölcsönszerződésben kiköthető biztosíték a rendszeres jövedelem vagy az ingatlantulajdon.

(5) Rendkívüli települési támogatásra jogosult

a) a Rendelet [8. § (2) bekezdés](https://or.njt.hu/eli/736064/r/2021/4#SZ8@BE2) ba) pontja esetében eseti jelleggel, aki az elhunyt személy temetéséről gondoskodott, ha a családjában az egy főre számított havi jövedelem összege szociális vetítési alap összegének 1000%-át nem éri el.

b) a Rendelet [8. § (2) bekezdés](https://or.njt.hu/eli/736064/r/2021/4#SZ8@BE2) ba) pontja esetében kamatmentes kölcsön formájában, akinek családjában az egy főre számított havi jövedelem összege szociális vetítési alap összegének 200 %-át nem éri el és

ba) az elhunyt személy temetéséről gondoskodott, de arra nem volt köteles vagy

bb) tartásra köteles hozzátartozó, de a temetési költségek viselése a saját, illetve a családja létfenntartását veszélyezteti,

c) a Rendelet [8. § (2) bekezdés](https://or.njt.hu/eli/736064/r/2021/4#SZ8@BE2) bc) pontja esetében kamatmentes kölcsön formájában, akinek családjában az egy főre számított havi jövedelem összege szociális vetítési alap összegének 200%-át nem éri el és az elemi kárt nem a kérelmező vagy az ingatlan tulajdonosa okozta,

d) a Rendelet [8. § (2) bekezdés](https://or.njt.hu/eli/736064/r/2021/4#SZ8@BE2) a), bb), bd-bh) és [c) pont](https://or.njt.hu/eli/736064/r/2021/4#SZ8@BE5@POC)jai esetében eseti jelleggel vagy meghatározott időszakra havi rendszerességgel, akinek családjában az egy főre számított havi jövedelem összege szociális vetítési alap összegének 250%-át nem éri el.

(6) Nem jogosult a Rendelet [8. § (2) bekezdés](https://or.njt.hu/eli/736064/r/2021/4#SZ8@BE2) ba) pontjában foglalt esetre tekintettel semmilyen formában rendkívüli települési támogatásra az a személy, aki a hadigondozásról szóló törvény alapján temetési hozzájárulásban részesül.

(7) A Rendelet [8. § (2) bekezdés](https://or.njt.hu/eli/736064/r/2021/4#SZ8@BE2) ba) pontja esetében a kérelmet legkésőbb a haláleset bekövetkezésétől számított 30 napon belül elő kell terjeszteni.”

**Rendszeressége és mértéke**

A Rendelet 9.§ vonatkozó rendelkezései alapján:

„ (1) Rendkívüli települési támogatást a Rendelet [8. § (2) bekezdés](https://or.njt.hu/eli/736064/r/2021/4#SZ8@BE2)

a) ba) pontjában foglalt esetekben eseti jelleggel és kamatmentes kölcsön formájában,

b) bc) pontjában foglalt esetben eseti jelleggel vagy kamatmentes kölcsön formájában,

c) a, bb), bd-bh) és [c) pont](https://or.njt.hu/eli/736064/r/2021/4#SZ9@BE1@POC)jaiban foglalt esetekben eseti jelleggel vagy meghatározott időszakra havi rendszerességgel nyújt.”

(2) A rendkívüli települési támogatás készpénz formájában vagy természetbeni ellátás formájában nyújtható.

(3) A rendkívüli települési támogatás összege a Rendelet [8. § (2) bekezdés](https://or.njt.hu/eli/736064/r/2021/4#SZ8@BE2)

a) ba) és bc) pontja esetében

aa) eseti jelleggel 50.000.-Ft, vagy

ab) kamatmentes kölcsön formájában 6 hónapos visszafizetési határidő mellett 40.000.-Ft,

b) a), bb), bd)-bh) és c) pontjai esetében esetenként minimum 2.000.-Ft, maximum 20.000.-Ft.

**Kérelem benyújtása**

A rendkívüli települési támogatás iránti kérelem formanyomtatvány személyesen beszerezhető a Tiszatarjáni Közös Önkormányzati Hivatal Igrici Kirendeltségén – 3459 Igrici, Kossuth utca 57. –, vagy letölthető a <https://igrici.hu/wp-content/uploads/2025/01/Kerelem-rendkivuli-telepulesi-tamogatas-megallapitasahoz.pdf> oldalon. A kérelmet és mellékleteit a Tiszatarjáni Közös Önkormányzati Hivatal Igrici Kirendeltségén lehet személyesen benyújtani vagy címére postázni. A kérelem elektronikus formában is benyújtható.

A kérelemhez csatolni szükséges a Rendelet [8. § (2) bekezdés](https://or.njt.hu/eli/736064/r/2021/4#SZ8@BE2)

a) ba) pontja esetében a temetés költségeiről kiállított számlát, valamint az elhunyt személy halotti anyakönyvi kivonatát,

b) bb) pontja esetében a keresőképtelenséget alátámasztó orvosi vagy kórházi igazolást, vagy a gyógyszerköltséget tanúsító háziorvosi igazolást,

c) bc) pontja esetében a helyreállítás költségeiről készített kimutatást,

d) bd) és bf) pontja esetében a terhesgondozásról szóló igazolást,

e) be) pontja esetében az iskoláztatással kapcsolatos kiadásokról szóló igazolást,

f) bg) pontja esetében a nevelésbe vételről szóló dokumentumot,

g) bh) pontja esetében a bűncselekményről szóló jegyzőkönyvet vagy rendőrségi igazolást,

h) a ba) pont kivételével minden pontja esetében kérelmező családjában élőknek a kérelem benyújtását megelőző havi nettó jövedelméről szóló igazolásait.

Jogszabály nem írja elő az ügyfél személyes megjelenését, az ügyben szabályos meghatalmazással rendelkező személy, jogi képviselő is eljárhat.

**Határidők**

Az ügyintézési határidő teljes eljárásban 60 nap. Az ügyintézési határidő az eljárás megindulásának napján kezdődik. Az eljárás a kérelemnek az eljáró hatósághoz történő megérkezésének időpontjában indul.

A kérelem benyújtásának határideje: folyamatos.

**Fizetési kötelezettség**

Az eljárás költség és illetékmentes.

**Eljáró szerv**

Igrici Község Önkormányzata

3459 Igrici, Kossuth utca 57.

Telefon: 49/353-306

Hivatali kapu rövid neve: IGRICIPH

KRID azonosító: 202104718

**Felettes szerv/jogorvoslat**

A határozat ellen fellebbezésnek helye nincs.

A véglegessé vált döntés ellen a Miskolci Törvényszéknél – 3525 Miskolc, Dózsa György út 4. – közigazgatás per indítható. A keresetlevelet a határozat közlésétől számított 30 napon belül Igrici Község Önkormányzatánál – 3459 Igrici, Kossuth utca 57. - kell benyújtani.

A keresetet az önkormányzat ellen kell indítani.

**Vonatkozó jogszabályok**

[1993. évi III. tv. a szociális igazgatásról és szociális ellátásokról](http://www.njt.hu/jogszabaly/1993-3-00-00). Elérése: <https://njt.hu/jogszabaly/1993-3-00-00>

[2016. évi CL. tv. az Általános közigazgatási rendtartásról](http://www.njt.hu/jogszabaly/2016-150-00-00). Elérése: <https://njt.hu/jogszabaly/2016-150-00-00>

1997. évi I. törvény a közigazgatási perrendtartásról. Elérése: <https://njt.hu/jogszabaly/2017-1-00-00>

[Igrici](https://or.njt.hu/eli/v01/735605/r/2015/2) Község Önkormányzat Képviselő-testületének a szociális ellátások helyi szabályairól szóló 4/2021.(I.27.) önkormányzati rendelete. Elérése: <https://or.njt.hu/eli/736064/r/2021/4>